Η εμφάνιση ωτοσκλήρυνσης επηρεάζεται από γενετικούς και περιβαλλοντικούς παράγοντες όπως για παράδειγμα μια ιογενής λοίμωξη (πχ ιλαρά).
Στους περισσότερους ασθενείς με ωτοσκλήρυνση έχει βρεθεί RNA της ιλαράς στον αναβολέα (3ο οστάριο του μέσο ους). Ο εμβολιασμένος πληθυσμός κατά της ιλαράς παρουσιάζει σημαντικά μειωμένη εμφάνιση ωτοσκλήρυνσης.
Η ωτοσκλήρυνση θεωρείται κληρονομική, ωστόσο ο βαθμός εμφάνισής της είναι τόσο μεταβλητός που καθίσταται δύσκολο να ανιχνευθεί ένα μοτίβο κληρονομικότητας.
Τα περισσότερα γονίδια που σχετίζονται με την ωτοσκλήρυνση είναι επικρατή αυτοσωμικά.
Επίσης έχει παρατηρηθεί επιδείνωση της ωτοσκλήρυνσης κατά την διάρκεια της εγκυμοσύνης που μπορεί να υποδεικνύει ότι οι αλλαγές στα επίπεδα των ορμονών παίζουν κάποιο ρόλο.